Ek is per ongeluk 'n baie eerlike, opregte en reguit mens wat my miskien soms onpopuler kan maak - mense hou nie daarvan nie !. eerlikheid en opregtheid is vir my ontsettend belangrik in enige vorm van verhouding......
Ek geniet menige stokpertjies soos b.v.die maak van kostuum juwele, klere ontwerp en maak, bak en brou in die kombuis is my beste en om 'n heerlike ' Stephen King ' of soortgelyke boek in 'n stil hoekie in die tuin te geniet.
Ek is ook onstetttend lief vir diere en het nog altyd troetediere gehad ( kleiner honde ) - hou niks van katte en voels in hokke nie. En om saam met my Brakkenjan te stap in die middae is ons albei se hoogtepunt vir die middag.
Daarby is ek ook 'n totale natuurkind en dit is altyd 'n 'kop krap ' van waar ek verkies om vakansie te hou - die berge, die bosveld of die kus ? Onder normale daaglikese omstandighede, prober ek altyd so veel tyd as moontlik buite te spandeer en verkieslik ver van die stad se lawaai, veral op 'n naweke.
'My pasmaat moet ook sensitief, liefdevol en vol lewenslus wees met 'n duidelike sin vir humor - en moet natuurlik 'n baie positiewe uitkyk op die lewe he.
Daarby moet hy ook avontuurlustig wees en die buitelug ook waardeer en nie te veel van 'n ' rusbankpatat ' wees nie - ek gee net so 'n bietjie grasie in die rugby seisoen !